Diari Oficial de la Generalitat Valenciana


Sumari del DOGV 9957, del 15-10-2024 (2024/10237)

RESOLUCIÓ de 2 d'octubre de 2024, de la Gerència, per la qual se fa pública la modificació en la plantilla dels llocs bàsics vacants sense reserva del personal laboral, en aplicació de la disposició addicional 38 de la Llei de pressupostos generals de la Generalitat Valenciana de 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9957

Data del DOGV
:   15-10-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/10961

CVE
:   XTTD-I-1436-17689

Data del document
:   02-10-2024

Organisme emissor
:   Consorci Hospitalari Provincial de Castelló

Tipus de document
:   Resolució

El director gerent del Consorci, en ús de les facultats atribuïdes per l''article 23.c) dels estatuts del Consorci,

RESOL

*Primer*

Fer pública en el *Diari Oficial de la Generalitat Valenciana*  la resolució de modificació de plantilla llocs bàsics vacants sense reserva personal laboral en aplicació de la disposició addicional 38 de la Llei de pressupostos generals de la Generalitat Valenciana de 2024, del president del Consell de Govern del Consorci Hospitalari Provincial de Castelló, de 28 de maig de 2024.

«Vist que l'actual plantilla del Consorci per personal de naturalesa funcionarial i de naturalesa laboral, quan es produeix una vacant en una plaça bàsica sense reserva de titular, de naturalesa funcionarial, es fa necessari que per raons d'eficàcia, eficiència i qualitat en la prestació dels serveis i en compliment del dret dels ciutadans a la salut, s'articulin les fórmules necessàries de provisió d'efectius per donar resposta immediata a les vacants funcionarials o laborals bàsiques que es produïsquen en el Consorci.

Que, en virtut del que estableix la disposició addicional 38a de la Llei 8/2023, de 27 de desembre, de pressupostos de la Generalitat Valenciana per a l'exercici 2024, que estableix que a partir de l'1 de gener de 2024, com a mesura per a garantir la cobertura de les necessitats de personal dels consorcis sanitaris i salvaguardar la prestació de l'assistència sanitària als ciutadans, els llocs de treball de naturalesa funcionarial i laboral vacants que no comportin responsabilitat de comandament i no estiguin reservats a persona titular en les plantilles d'aquestes entitats, s'han de reconvertir en llocs de naturalesa estatutària (la provisió dels quals s'ha de realitzar per part de la conselleria competent en matèria de sanitat), sense perjudici de la dotació pressupostària, que continua sent dels consorcis, d'acord amb el que disposa la Llei 15/1997, de 25 d'abril.

Vist l'Acord del Consell de Govern de data 30 d'abril de 2024, on s'aprova el procediment automàtic per a la conversió dels llocs vacants (funcionaris, laboral) en virtut de la DA 38a de la Llei de pressupostos de la Generalitat Valenciana per a l'exercici 2024, i s'habilita el president del Consell per a dur a terme tots els tràmits necessaris a l'obtenció de les autoritzacions per part de la Conselleria d'Hisenda, Economia i Administració Pública, i queda autoritzat no només per a la transformació de la plaça i lloc, sinó també per a la seva provisió.

En virtut de les consideracions exposades, es resol:

*Primer*

Modificar la relació de llocs de treball del personal laboral del Consorci amortitzant llocs de treball i creant llocs en les corresponents categories professionals de personal estatutari.

1.1. Modificar la relació de llocs de treball del Consorci Hospitalari Provincial de Castelló, amb l'amortització dels següents llocs laboral (L):

|  |  |  |  |  |  |  |  |
| --- | --- | --- | --- | --- | --- | --- | --- |
| Núm. | Denominació | Grup/  Subgrup | CD | CE | Anual | Tipus | Assistencial |
| 3097 | Facultatiu/iva especialista (Anestèsia i Reanimació) | A1 | 26 | 1.619,12 € | 51.349,76 € | L | SÍ |
| 3300 | Facultatiu/iva especialista (Oncologia Radioteràpica) | A1 | 26 | 1.619,12 € | 51.349,76 € | L | SÍ |
| 3163 | Facultatiu/iva especialista (Oncologia Mèdica) | A1 | 26 | 1.619,12 € | 51.349,76 € | L | SÍ |
| 3110 | Facultatiu/iva especialista (Medicina Interna) | A1 | 26 | 1.619,12 € | 51.349,76 € | L | SÍ |
| 3103 | Facultatiu/iva especialista (Oncologia Radioteràpica) | A1 | 26 | 1.619,12 € | 51.349,76 € | L | SÍ |
| 3302 | Tècnic/a Superior Medi Ambient | A1 | 26 | 1.611,30 € | 51.101,72 € | L | NO |
| 3154 | Facultatiu/iva especialista (Anatomia Patològica) | A1 | 26 | 1.619,12 € | 51.349,76 € | L | SÍ |
| 3303 | Facultatiu/iva especialista (Aparell Digestiu) | A1 | 26 | 1.619,12 € | 51.349,76 € | L | SÍ |
| 3093 | Facultatiu/iva especialista (Medicina Intensiva) | A1 | 26 | 1.619,12 € | 51.349,76 € | L | SÍ |

  

1.2. Modificar la relació de llocs de treball del Consorci Hospitalari Provincial de Castelló amb la creació dels següents llocs estatutaris (S):

|  |  |  |  |  |  |  |  |
| --- | --- | --- | --- | --- | --- | --- | --- |
| Núm. | Denominació | Grup/  Subgrup | CD | CE | Anual | Tipus | Assistencial |
| 2149 | Facultatiu/iva especialista (Anestèsia i Reanimació) | A1 | 24 | 2.019,10 € | 55.055,98 € | S | SÍ |
| 2150 | Facultatiu/iva especialista (Oncologia Radioteràpica) | A1 | 24 | 2.019,10 € | 55.055,98 € | S | SÍ |
| 2151 | Facultatiu/iva especialista (Oncologia Mèdica) | A1 | 24 | 2.019,10 € | 55.055,98 € | S | SÍ |
| 2152 | Facultatiu/iva especialista (Medicina Interna) | A1 | 24 | 2.019,10 € | 55.055,98 € | S | SÍ |
| 2153 | Facultatiu/iva especialista (Oncologia Radioteràpica) | A1 | 24 | 2.019,10 € | 55.055,98 € | S | SÍ |
| 2154 | Tècnic/a funció administrativa | A1 | 23 | 842,49 € | 37.984,10 € | S | NO |
| 2155 | Facultatiu/iva especialista (Anatomia Patològica) | A1 | 24 | 2.019,10 € | 55.055,98 € | S | SÍ |
| 2156 | Facultatiu/iva especialista (Aparell Digestiu) | A1 | 24 | 2.019,10 € | 55.055,98 € | S | SÍ |
| 2157 | Facultatiu/iva especialista (Medicina Intensiva) | A1 | 24 | 2.019,10 € | 55.055,98 € | S | SÍ |

  

*Segon*

La present modificació de la relació de llocs de treball queda supeditada a la preceptiva i prèvia autorització de la Conselleria d'Hisenda, Economia i Administració Pública en el marc del procediment establert per a la creació i modificació de llocs de treball d'aquest consorci com a entitat del sector públic instrumental de la Generalitat Valenciana adscrit a la Conselleria de Sanitat, en el context de la tramitació prevista en la Llei de pressupostos de la Generalitat Valenciana per a l'exercici 2024, Llei 8/2023, de 27 de desembre, art. 35.1.b), en relació a l'article 35.2 a), en el marc jurídic establert per al règim dels consorcis sanitaris per la disposició addicional vint-i-novena de l'esmentada llei i en relació a l'article 32 de la mateixa norma, i complint, així mateix, el que estableix l'article 5 del Decret 77/2019, de 7 de juny, del Consell, de regulació del procediment de gestió del pressupost de la Generalitat.»

Contra aquesta resolució, que posa fi a la via administrativa, s'hi podrà interposar potestativament un recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, un recurs contenciós administratiu en el termini de dos mesos davant el jutjat contenciós administratiu competent, d'acord amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sens perjudici de qualsevol altre que s'estime procedent.

  

Castelló de la Plana, 2 d'octubre de 2024

(p. d. Acord 31.05.2021; DOGV 9107, 15.06.2021)

Matías Real López

Director gerent